Ribe Stifts Adresseaviser, 1792-07-27
Tydskland. Ved Keiservalger i Frankfurt, den 5te Julii blev Hs. Apostoliske Majestæt Frantz den 2den, Konge af Ungarn og Bøhmen o. s. v., udvalgt til Romersk Keiser. Samme Dag begav Hs. Majestæt sig tilligemed sin Dronning og ældste Prinds paa Reisen fra Wien til Frankfurt, hvor samtlige høie Personer indtraf den 11te og den 14de Julii skulde Keiserens Kronning sammesteds fuldbyrdes med sed vanlig Høitidelighed. Førend Hs. Majestæts Afreise havde den Tyrkiske Gesandt AfskeedsAndience, og erholdt for sig og sit Følge anseelige Foræringer. Man meener, at Keiseren efter Kronningen agter at holde en Samtale med Kongen af Preussen i Maynz den 18de eller 19de Julii, hvorpaa Keiseren tiltræder Reisen til Prag, for der at krones som Konge af Bøhmen. - Kongen af Preussen reiste den 10de Julii fra Potsdam til Anspach, og ventes den 21de i Coblentz, som allerede var besat af Preussiske Regimenter, efterat de Franske Printsers Tropper vare udmarscherede saavel fra denne som andre Trierske Stæder. Alle til Rhinstrømmen, afmarscherede Preussiske Regimenter skulle være paa det bestemte Sted inden Julii Maaneds Udgang. Foruden Hs. Majestæt ere ogsaa Kronprindsen af Preussen og Pirnds Ludvig afreiste til Cobleutz. Hovedcommanden saavel over de Preussiske som Østerrigske Tropper ved Rhinstrømmen og i Nederlandene fører den regierende Hertug af Brunsvig, og skulle de Franske Emigranteres Tropper, som anføres af Greven, af Artois, Feldtmarschal Broglio og Prindsen af Conde, tillige holde sig Hertugens befalinger efterrettelige. Man troer, at Elsas snart fra fleere Sider bliver angrebet; ja nogle ville endog forsikkre at baade i dette Land og i Lothringen er Mængden af Jndbyggerne misfornøiet med den nærværende Franske Regiering, og at de indtrængende Tropper enten af den Østerrigske, eller de udvandrede Prindsers Armee, sammesteds kan vente megen Understyttelse. Hs Preussiske Majestæt har udnævnt Hertugen af Würtemberg=Mümpelgaard til Statholder i Mar grevskaberne Anspach, erkiæret den Anspachske røde Ørn for den anden Preussiske Ridderorden. og uddeelt samme til nogle af sine Generaler og Ministre. - Den berømte Prints af Nassau er ankommen til Coblentz fra sin Reise til Petersburg, og har bragt med sig enddeel andre i Russisk Tieneste staaende Officierer. - Det Wienske Hof klager meget over den Langsomhed, hvormed Grændse=Berigtigelsen i Croatien fra Tyrkernes Side foretages. - Ved samtlige Ungarske Regimenter skal herefter alle Officierer være Ungarer; der skal og stedse nogle Ungarer have Sæde i Hofkrigsraadet i Wien, og efter et Aars Forløb skal det Ungarske Sprog bruges, i Stedet for det Latinske, i alle offentlige Sagers Afhandling. - Ved den Brunsvigske Hertug Ferdinands Død har Tydskland mistet een af sine virkelig store og udødelige Generaler. Til Storbrittannien og dens Allierede i Ostindien har Tippo Saib, foruden de afstaaende Lande, maattet forpligte sig til at betale i Krigsomkostninger 3 Millioner og 300000 Pund Sterling, hvoraf Halvdelen strax skulde erlegges ved Fredslutningen, og den anden halve Deel betales i 3 Terminer, enhver beregnet til 4 Maaneder. Af denne Summe faaer Nizam 4, Maratterne 11 og det Engelske Ostindiske Compagnie 17. Det synes underligt, at denne Fredsslutning hverken har opvakt nogen udmærket Glæde i London, eller bragt Actierne til at stige noget betydeligt; men enten har man allerede, ved at see Freden forud, anticiperet denne Forhøielse, eller man frygter, at Tippo ikke opfylder Fredstractatten, eller og man synes at Storbrittaniens Allierede ere ved Fredslutningen blevne for mægtige, og kunne i Fremtiden, blive ligesaa farlige Fiender, som Tippo har været. Nogle ophøie meget Lord Cornmallis's Statsklogskab i at lade Tippo Saib endnu beholde saa mange Lande, at han fremdeles kan spille en Rolle med i at holde Ligevægt imellem de Ostindiske Fyrster. - Flaaden under Lord Hood, som bestaaer af 20 Skibe, er nu udløbet, og skal krydse 3 Uger i Canalen, og siden maneuvrere for Kongen ved Weymouth. - Den nye Colonie ved Sierra Leona i Africa lover en hastig og lykkelig Fremvext, da Jordbunden, tilligemed Himmelegnen en meget beqvem til at avle Caffee, Sukker og Bomuld. - J Skotland og Jrland gjortes af adskillige Selskaber, Anstalter til at høitideligholde den Franske Revolutions=Fest den 14de Julii, men i London og England syntes man, formedelst de i forrige Aar ved samme Anledning indfaldne Uordener, at være bleven forsigtigere. - Man udgiver nu den behagelige Efterretning for vis, at Hertuginden af Nørk befinder sig frugtsommelig.